section_heading: Destroy Erase Improve (1995. – 1997.)
paragraph_text: Tijekom 1996. i 1997. Thordendal je radio na svojem samostalnom albumu Sol Niger Within, koji je bio objavljen u ožujku 1997. u Skandinaviji te u travnju iste godine u Japanu. Također se pojavio i na debitantskom albumu grupe Mats/Morgan Band. Godine 1997. Meshuggah je snimio neobjavljeni demouradak, povremeno odlazio na turneju te nastupio na par koncerata u svojem rodnom gradu. U svibnju se Meshuggah preselio u Stockholm kako bi bio bliži svojem menadžmentu i glazbenoj industriji općenito.